pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลชวนเที่ยวถนนคนเดินคลองโอ่งอ่าง
วันศุกร์ที่ 22 ตุลาคม 2564
รัฐบาลชวนเที่ยวถนนคนเดินคลองโอ่งอ่าง
วันศุกร์ที่ 22 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวถนนคนเดินคลองโอ่งอ่าง กทม. ทุกวันศุกร์ เสาร์ และอาทิตย์ ระหว่างเวลา 15.00 – 20.00 น. ภายในงานมีกิจกรรม เช่น พายเรือคายัคฟรี มีให้บริการ 15 ลํา รอบละ 30 นาที ถ่ายภาพสตรีทอาร์ทสะท้อนอัตลักษณ์และวัฒนธรรมของชุมชนบริเวณกําแพงทางเดินริมคลอง ชมการแสดงดนตรี ดนตรีเปิดหมวก และการแสดงของเยาวชน มีการออกร้านจําหน่ายอาหาร เครื่องใช้ เครื่องประดับ ตลอดเส้นทางสองฝั่งคลองเพื่อฟื้นฟูเศรษฐกิจ กระตุ้นการท่องเที่ยว สร้างรายได้ให้แก่ประชาชน ทั้งนี้ ผู้ค้าจะเป็นผู้ที่ลงทะเบียนไว้กับสํานักงานเขตผ่านการตรวจคัดกรองเชื้อโควิด-19 ก่อนเข้าขายของในพื้นที่ และผู้เข้าร่วมงานจะต้องปฏิบัติตามมาตรการป้องกันโรคโควิด-19 อย่างเคร่งครัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางอนุมัติยกเว้นการปฏิบัติตามระเบียบฯ สำหรับการจัดซื้อวัคซีนของหน่วยงานของรัฐ กับราชวิทยาลัยจุฬาภรณ์หรือผู้ขายรายอื่นที่กำหนดเงื่อนไขในลักษณะเดียวกัน
วันจันทร์ที่ 16 สิงหาคม 2564
กรมบัญชีกลางอนุมัติยกเว้นการปฏิบัติตามระเบียบฯ สําหรับการจัดซื้อวัคซีนของหน่วยงานของรัฐ กับราชวิทยาลัยจุฬาภรณ์หรือผู้ขายรายอื่นที่กําหนดเงื่อนไขในลักษณะเดียวกัน
ปัจจุบันหน่วยงานของรัฐหลายแห่งมีความจําเป็นต้องดําเนินการในการป้องกัน ควบคุม การแพร่ระบาดของโรคติดเชื้อไวรัสโคโรนา 2019 หรือโรคโควิด 19 โดยการจัดซื้อวัคซีนซิโนฟาร์มกับราชวิทยาลัยจุฬาภรณ์ให้แก่ประชาชน หรือเจ้าหน้าที่ ซึ่งการดําเนินการจองวัคซีนดังกล่าว
นายประภาศ คงเอียด อธิบดีกรมบัญชีกลาง เปิดเผยว่า ปัจจุบันหน่วยงานของรัฐหลายแห่งมีความจําเป็นต้องดําเนินการในการป้องกัน ควบคุม การแพร่ระบาดของโรคติดเชื้อไวรัสโคโรนา 2019 หรือโรคโควิด 19 โดยการจัดซื้อวัคซีนซิโนฟาร์มกับราชวิทยาลัยจุฬาภรณ์ให้แก่ประชาชน หรือเจ้าหน้าที่ ซึ่งการดําเนินการจองวัคซีนดังกล่าว ราชวิทยาลัยจุฬาภรณ์มีเงื่อนไขให้หน่วยงานของรัฐที่จัดซื้อต้องจัดสรรวัคซีนซิโนฟาร์มให้แก่ราชวิทยาลัยจุฬาภรณ์ เพื่อนําไปจัดสรรบริการฉีดให้ผู้ด้อยโอกาสและผู้ที่เข้าไม่ถึงการรับวัคซีนหลัก ไม่น้อยกว่าร้อยละ 10 ของจํานวนวัคซีนที่หน่วยงานของรัฐจัดซื้อ และราชวิทยาลัยจุฬาภรณ์จะจัดส่งวัคซีนตามรายชื่อผู้เข้ารับการฉีดวัคซีนไปยังสถานพยาบาลที่หน่วยงานของรัฐได้ระบุไว้ตามวันเวลาที่กําหนด ซึ่งการดําเนินการดังกล่าวข้างต้นหน่วยงานของรัฐไม่ได้ดําเนินการลงทะเบียนเพื่อควบคุมพัสดุ การเบิกจ่ายพัสดุ และการโอนพัสดุที่มีคุณภาพดี ซึ่งยังไม่หมดความจําเป็น จึงเป็นกรณีที่ไม่ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 203 ข้อ 204 ข้อ 205 และข้อ 215 วรรคหนึ่ง (3)
“คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) พิจารณาแล้วเห็นว่า เพื่อให้หน่วยงานของรัฐสามารถดําเนินการจัดซื้อวัคซีนจากราชวิทยาลัยจุฬาภรณ์ที่มีเงื่อนไขต้องจัดสรรวัคซีนบางส่วน หรือมีการแบ่งสัดส่วนเพื่อบริจาควัคซีนตามที่ราชวิทยาลัยจุฬาภรณ์กําหนด หรือจากผู้ขายรายอื่นที่กําหนดเงื่อนไขในลักษณะเดียวกันได้ จึงอาศัยอํานาจตามมาตรา 29 วรรคหนึ่ง (4) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 อนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 203 ข้อ 204 ข้อ 205 และข้อ 215 วรรคหนึ่ง (3) สําหรับการจัดซื้อวัคซีนจากราชวิทยาลัยจุฬาภรณ์หรือผู้ขายรายอื่นที่กําหนดเงื่อนไขในลักษณะดังกล่าว ทั้งนี้ สามารถสอบถามรายละเอียดได้ที่ Call center กรมบัญชีกลาง 02 270 6400 ในวันเวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔
วันพุธที่ 11 สิงหาคม 2564
รมว.วธ. เป็นประธานพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔
พิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔
วันที่ ๙ สิงหาคม ๒๕๖๔ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหารกระทรวงวัฒนธรรม ร่วมลงนามถวายพระพร ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-มท.1 กำชับดูแล ปชช. ทยอยเดินทางกลับจากสงกรานต์ พร้อมทั้งแจ้งเตือนประชาชนในพื้นที่เสี่ยงภัยให้ระมัดระวังอันตรายจากพายุฝนฟ้าคะนอง ลมกระโชกแรง ลูกเห็บตก และอันตรายจากฟ้าผ่า
วันเสาร์ที่ 16 เมษายน 2565
มท.1 กําชับดูแล ปชช. ทยอยเดินทางกลับจากสงกรานต์ พร้อมทั้งแจ้งเตือนประชาชนในพื้นที่เสี่ยงภัยให้ระมัดระวังอันตรายจากพายุฝนฟ้าคะนอง ลมกระโชกแรง ลูกเห็บตก และอันตรายจากฟ้าผ่า
มท.1 กําชับดูแล ปชช. ทยอยเดินทางกลับจากสงกรานต์ พร้อมทั้งแจ้งเตือนประชาชนในพื้นที่เสี่ยงภัยให้ระมัดระวังอันตรายจากพายุฝนฟ้าคะนอง ลมกระโชกแรง ลูกเห็บตก และอันตรายจากฟ้าผ่า ระหว่างวันที่ 16 – 18 เมษายน 2565
วันนี้ (16 เม.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้อํานวยการศูนย์อํานวยการความปลอดภัยทางถนน (ศปถ.) เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนที่กําลังทยอยเดินทางกลับจากภูมิลําเนาและกลับจากการท่องเที่ยวร่วมกับครอบครัวในช่วงวันหยุดต่อเนื่องเทศกาลสงกรานต์ 2565 และได้กําชับหน่วยงานที่เกี่ยวข้องบูรณาการร่วมกันดูแลอํานวยความสะดวกพี่น้องประชาชนในการเดินทางสัญจรให้เป็นไปด้วยความปลอดภัย ป้องกันอุบัติเหตุที่อาจเกิดขึ้นในการใช้รถใช้ถนน โดยเฉพาะการบังคับใช้กฎหมายจราจร และกฎหมายที่เกี่ยวข้องให้เป็นไปอย่างเข้มงวด ต่อเนื่อง ทั้งนี้ จากสถิติการรณรงค์ภายใต้แนวคิด “ชีวิตวิถีใหม่ ขับขี่อย่างปลอดภัย ไร้อุบัติเหตุ” ในช่วง 5 วันที่ผ่านมา (11 – 15 เม.ย. 65) พบว่าสาเหตุหลักของการเกิดอุบัติเหตุยังคงเกิดจากการขับรถเร็วเกินกว่าที่กฎหมายกําหนด รองลงมา คือ ดื่มแล้วขับ และการตัดหน้ากระชั้นชิด ตามลําดับ โดยยานพาหนะที่เกิดอุบัติเหตุมากที่สุด คือ รถจักรยานยนต์ พร้อมทั้งเน้นย้ําไปยังศูนย์อํานวยการความปลอดภัยทางถนนทุกระดับ เร่งรณรงค์ประชาสัมพันธ์สร้างจิตสํานึกการใช้รถใช้ถนนให้ประชาชนได้ตระหนักและระมัดระวังในการเดินทางกลับอย่างเข้มข้น
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า นอกจากนี้ ยังได้เน้นย้ําไปยังศูนย์อํานวยการความปลอดภัยทางถนนจังหวัดเร่งประชาสัมพันธ์ และแจ้งศูนย์ปฏิบัติการความปลอดภัยทางถนนทุกระดับ เร่งสร้างการรับรู้แจ้งเตือนพี่น้องประชาชนในพื้นที่และผู้ขับขี่ได้เพิ่มความระมัดระวังอันตรายจากพายุฝนฟ้าคะนอง ลมกระโชกแรง ลูกเห็บตก และอันตรายจากฟ้าผ่า ระหว่างวันที่ 16 – 18 เม.ย. 65 โดยหากเกิดกรณีต้นไม้ล้มกีดขวางเส้นทางจราจรหรือถนนชํารุดเสียหาย ให้ประสานหน่วยงานที่เกี่ยวข้องตามอํานาจหน้าที่เร่งแจ้งเตือน จัดทําเครื่องหมายที่ชัดเจน เพื่อให้ประชาชนได้หลีกเลี่ยงเส้นทาง พร้อมเร่งซ่อมแซม ปรับปรุงแก้ไข เพื่อความสะดวกและความปลอดภัยในการสัญจรของพี่น้องประชาชน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยมีความห่วงใยพี่น้องประชาชนที่กําลังเดินทางกลับจากเทศกาลสงกรานต์ โดยเพื่อความปลอดภัย ขอให้พี่น้องประชาชนผู้ขับขี่ได้ตรวจเช็คความพร้อมในการเดินทาง ทั้งความพร้อมด้านร่างกายของผู้ขับขี่ ต้องพักผ่อนให้เพียงพอ มีความพร้อมในการขับรถ และในส่วนของยานพาหนะ ทั้งระบบเบรก ระบบเครื่องยนต์ ต้องอยู่ในสภาพที่สามารถใช้การได้อย่างปลอดภัย พร้อมทั้งขับขี่ด้วยความระมัดระวังและปฏิบัติตามกฎหมายอย่างเคร่งครัด ทั้งนี้ หากพี่น้องประชาชนต้องการขอรับความช่วยเหลือ สามารถติดต่อสายด่วนนิรภัย โทร. 1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยนับถอยหลังเปิด Test and Go รับนักท่องเที่ยวต่างชาติ 1 ก.พ.นี้ “นายกฯ” มั่นใจทุกระบบของไทยมีความพร้อม กระตุ้นเศรษฐกิจการท่องเที่ยวไทย ยังเน้นคุมเข้มสกัดโควิดชายแดน
วันศุกร์ที่ 28 มกราคม 2565
โฆษกรัฐบาลเผย ไทยนับถอยหลังเปิด Test and  Go รับนักท่องเที่ยวต่างชาติ 1 ก.พ.นี้ “นายกฯ” มั่นใจทุกระบบของไทยมีความพร้อม กระตุ้นเศรษฐกิจการท่องเที่ยวไทย ยังเน้นคุมเข้มสกัดโควิดชายแดน
โฆษกรัฐบาล เผย ไทยนับถอยหลังเปิด Test and  Go รับนักท่องเที่ยวต่างชาติ 1 ก.พ.นี้ “นายกฯ” มั่นใจทุกระบบของไทยมีความพร้อม กระตุ้นเศรษฐกิจการท่องเที่ยวไทย ยังเน้นคุมเข้มสกัดโควิดชายแดนช่วยกันสอดส่อง ป้องกันเชิงรุก
วันนี้ 28 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มั่นใจทุกระบบของไทยมีความพร้อม ต้อนรับนักท่องเที่ยวจากต่างประเทศให้เข้ามาในประเทศไทยในรูปแบบ Test and Go อีกครั้งในวันที่ 1 ก.พ. นี้ เพื่อฟื้นฟูการท่องเที่ยวของไทยให้กลับมาได้โดยเร็วที่สุดต่อ หลังรัฐบาลตัดสินใจระงับไปเมื่อปลายปี 2564 เพราะเกิดการระบาดของโควิด-19 สายพันธุ์โอมิครอน เชื่อมั่น แพทย์และระบบสาธารณสุขไทยพร้อมรับมือหากมีการเปิด Test and Go อีกครั้ง คาดว่า นักท่องเที่ยวต่างชาติจะเดินทางเข้ามาในประเทศไทยทั้งปี 2565 ได้ไม่ต่ํากว่า 8 ล้านคน สร้างรายได้ 4.8 แสนล้านบาท
โฆษกประจําสํานักนายกรัฐมนตรียังกล่าวเพิ่มเติมว่า ขณะนี้ยังมีผู้ที่พยายามลักลอบเข้ามายังประเทศไทยเพื่อหางานทําอย่างผิดกฎหมายต่อเนื่อง ทั้งนี้ นายกรัฐมนตรี ได้สั่งการไปยังกระทรวงมหาดไทย ให้กําชับผู้ว่าราชการจังหวัด แจ้งนายอําเภอให้เน้นย้ํา กํานัน/ผู้ใหญ่บ้าน ของพื้นที่ที่ติดต่อกับชายแดนของประเทศเพื่อนบ้าน หรือมีช่องทางผ่านแดนที่เป็นช่องทางธรรมชาติ คุมเข้มทุกด่านให้ระมัดระวัง ป้องกันการลักลอบเข้าเมืองผิดกฎหมาย รวมถึงช่องทางธรรมชาติทุกแห่ง รวมทั้งขอให้เครือข่ายสาธารณสุขในพื้นที่ทั้ง อสม. ฝ่ายท้องถิ่น กํานัน ผู้ใหญ่บ้าน ร่วมช่วยสอดส่องว่ามีคนแปลกหน้าเข้ามาในพื้นที่หรือไม่ หากพบ ให้รีบแจ้งเจ้าหน้าที่ ทั้งนี้ ศูนย์ปฏิบัติการกองทัพภาคที่ 1 โดยกองกําลังสุรสีห์จับกุมบุคคลต่างด้าวสัญชาติเมียนมา จํานวน 365 ราย ที่ลักลอบเข้าเมืองกลางดึก ชายแดนบริเวณจังหวัดประจวบคีรีขันธ์ จํานวน 135 คน และกาญจนบุรี จํานวน 230 คน ลักลอบข้ามแดนโดยผิดกฎหมาย ซึ่งไม่ผ่านการคัดกรองโรคจากเจ้าหน้าที่ กรณีที่อยู่ในการจับกุมของตํารวจก็จะตรวจหาเชื้อด้วย
ขณะที่ยอดผู้ติดเชื้อโควิด-19 รายใหม่วันนี้ รวม 8,450 ราย จําแนกเป็นผู้ป่วยจากในประเทศ 8,239 ราย ผู้ป่วยมาจากต่างประเทศ 211 ราย ผู้ป่วยสะสม 192,037 ราย (ตั้งแต่ 1 มกราคม 2565) หายป่วยกลับบ้าน 7,484 ราย หายป่วยสะสม 141,154 ราย (ตั้งแต่ 1 มกราคม 2565) ผู้ป่วยกําลังรักษา 83,698 ราย เสียชีวิต 28 ราย ล่าสุดการให้บริการวัคซีน โควิด-19 สะสมอยู่ที่ 115,105,878 โดส เข็มที่ 1 ฉีดสะสม 52,206,701 โดส เข็มที่ 2 ฉีดสะสม 48,450,590 โดส เข็มที่ 3 ฉีดสะสม 13,524,676 โดส เข็มที่ 4 ฉีดสะสม 923,911 โดส ในขณะที่ยอดรวมการฉีดวัคซีนโควิดทั่วโลก ทะลุ “หนึ่งหมื่นล้านโดส” ประเทศไทยฉีดแล้วถึง 113,622,267 โดส โดยมีผู้ได้รับวัคซีนอย่างน้อย 2 เข็ม สูงถึง 73.1% ของประชากร และได้รับ 3 เข็มแล้ว 19.8% (เท่ากับ 1 ใน 5) ทั้งนี้ กรุงเทพฯ ยังเป็นพื้นที่ฉีดวัคซีนเข็ม 1 มากสุด (111.1%)
รัฐบาลไทย-ข่าวทำเนียบรัฐบาล-บอร์ด สมอ. เคาะแผนทำมาตรฐานปี 65 พร้อมเห็นชอบมาตรฐานระบบเตือนภัย ป้องกันการโจรกรรม
วันพฤหัสบดีที่ 28 ตุลาคม 2564
บอร์ด สมอ. เคาะแผนทํามาตรฐานปี 65 พร้อมเห็นชอบมาตรฐานระบบเตือนภัย ป้องกันการโจรกรรม
บอร์ด สมอ. เคาะแผนจัดทํามาตรฐาน ปี’65 ทั้งเอสเคิร์ฟ (S-curve) นิวเอสเคิร์ฟ (New S-curve) พร้อมเห็นชอบมาตรฐานระบบเตือนภัย เตรียมล้อมคอกป้องกันการโจรกรรม
บอร์ด สมอ. เคาะแผนทํามาตรฐานปี 65 พร้อมเห็นชอบมาตรฐานระบบเตือนภัย ป้องกันการโจรกรรม
บอร์ด สมอ. เคาะแผนจัดทํามาตรฐาน ปี’65 ทั้งเอสเคิร์ฟ (S-curve) นิวเอสเคิร์ฟ (New S-curve) พร้อมเห็นชอบมาตรฐานระบบเตือนภัย เตรียมล้อมคอกป้องกันการโจรกรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมดําเนินงานตามแผนยุทธศาสตร์ชาติ 20 ปี ด้านการสร้างความสามารถในการแข่งขันโดยการยกระดับโครงสร้างพื้นฐานด้านคุณภาพของภาคอุตสาหกรรม เพื่อขับเคลื่อนเศรษฐกิจประเทศให้มีขีดความสามารถในการแข่งขันสูงขึ้น โดยมีแผนแม่บทการกําหนดมาตรฐานระยะ 5 ปี (พ.ศ.2565-2569) เป็นกลไกสําคัญเพื่อให้บรรลุเป้าหมายของยุทธศาสตร์ชาติ ซึ่งตนได้สั่งการให้สํานักงานมาตรฐานผลิตภัณฑ์อุตสาหกรรม (สมอ.) จัดทํามาตรฐานให้สอดคล้องกับความต้องการและความคาดหวังของ ทุกภาคส่วน ทั้งภาคอุตสาหกรรม ภาครัฐ และประชาชน ซึ่งเป็นไปตามนโยบายรัฐบาล เพื่อให้สามารถนําไปใช้ให้เกิดประโยชน์สูงสุด ตลอดจนเสริมสร้างขีดความสามารถในการแข่งขันให้กับภาคอุตสาหกรรม และคุ้มครองผู้บริโภคให้ปลอดภัยจากการใช้สินค้า
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยภายหลังการประชุมบอร์ด สมอ. เมื่อวันที่ 19 ตุลาคม 2564 ที่ผ่านมาว่า บอร์ดได้มีมติเห็นชอบรายชื่อเพื่อจัดทํามาตรฐานในปีงบประมาณ 2565 จํานวน 596 เรื่อง โดยมีแผนตามที่ได้รับการจัดสรรงบประมาณจํานวน 240 เรื่อง ครอบคลุมมาตรฐานกลุ่มเอสเคิร์ฟ นิวเอสเคิร์ฟ กลุ่มอุตสาหกรรมอื่นๆ มาตรฐานตามนโยบาย และมาตรฐานเพื่อส่งเสริมผู้ประกอบการ นอกจากนี้ ยังเห็นชอบมาตรฐานระบบเตือนภัย และมาตรฐานสินค้าอื่นๆ รวม 58 มาตรฐาน รวมทั้งให้ สมอ. ควบคุมคาร์บอนไดร์ออกไซด์ทางการแพทย์ เป็นสินค้าควบคุมอีกด้วย
ด้านนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า มาตรฐานระบบเตือนภัยตรวจจับการบุกรุกและการโจรกรรม เป็นมาตรฐานที่ สมอ. ได้ประกาศใช้ครั้งแรกเมื่อปี 2541 ซึ่งปัจจุบันความก้าวหน้าทางเทคโนโลยีเปลี่ยนแปลงไปค่อนข้างมาก ประกอบกับสถานการณ์การแพร่ระบาดของโควิด-19 ส่งผลกระทบต่อประชาชนเป็นวงกว้าง สถิติการโจรกรรมและอาชญากรรมเพิ่มสูงขึ้นอย่างต่อเนื่อง ทําให้ประชาชนหันมานิยมติดตั้งอุปกรณ์ระบบเตือนภัยในที่พักอาศัยและอาคารสถานที่ต่างๆ กันมากขึ้น สมอ. จึงได้นํามาทบทวนเพื่อแก้ไขปรับปรุงให้มีความทันสมัยสอดคล้องกับเทคโนโลยีการผลิตในปัจจุบัน โดยคาดว่าจะประกาศใช้มาตรฐานดังกล่าวภายในต้นปี 2565
“การประชุมบอร์ด สมอ. ครั้งนี้ นอกจากจะเห็นชอบให้ สมอ. จัดทํามาตรฐานระบบเตือนภัยตรวจจับการบุกรุกและการโจรกรรมที่ติดตั้งในอาคาร จํานวน 6 เรื่องแล้ว ยังได้เห็นชอบให้จัดทํามาตรฐานเพิ่มเติมอีก 52 เรื่อง อาทิ มาตรฐานระบบกักเก็บพลังงานสําหรับรถจักรยานยนต์ไฟฟ้า เครื่องบําบัดโรคระบบทางเดินหายใจ มอนิเตอร์ระบบอากาศหายใจ เครื่องวัดปริมาณออกซิเจนในเลือด ยานยนต์ที่ติดตั้งระบบห้ามล้อฉุกเฉินขั้นสูง ยานยนต์ที่ติดตั้งระบบโทรศัพท์ฉุกเฉินเมื่อเกิดอุบัติเหตุ แหวนยางสําหรับท่อน้ํา สิ่งทอที่ใช้ตกแต่งภายในรถโดยสาร เอทานอลใช้ในทางเภสัชกรรม และเจลแอลกอฮอล์ล้างมือ เป็นต้น” เลขาธิการ สมอ. กล่าวทิ้งท้าย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงเกษตรฯ หารือร่วมกับเอกอัครราชทูตราชอาณาจักรเนเธอร์แลนด์ ประจำประเทศไทย ในโอกาสพ้นจากหน้าที่
วันอังคารที่ 20 กรกฎาคม 2564
ผู้ช่วยรัฐมนตรีประจํากระทรวงเกษตรฯ หารือร่วมกับเอกอัครราชทูตราชอาณาจักรเนเธอร์แลนด์ ประจําประเทศไทย ในโอกาสพ้นจากหน้าที่
ผู้ช่วยรัฐมนตรีประจํากระทรวงเกษตรฯ หารือร่วมกับเอกอัครราชทูตราชอาณาจักรเนเธอร์แลนด์ ประจําประเทศไทย ในโอกาสพ้นจากหน้าที่
(19 ก.ค. 64) นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เพื่อหารือร่วมกับนายเคส ปีเตอร์ราเดอ (H.E. Mr. Kees Pieter Rade) เอกอัครราชทูตราชอาณาจักรเนเธอร์แลนด์ประจําประเทศไทย ในโอกาสพ้นจากหน้าที่ ณ ห้องประชุมกระทรวงเกษตรและสหกรณ์ โดยเอกอัครราชทูตราชอาณาจักรเนเธอร์แลนด์ ประจําประเทศไทย ได้กล่าวขอบคุณกระทรวงเกษตรและสหกรณ์และหน่วยงานที่เกี่ยวข้อง โดยเฉพาะกรมปศุสัตว์ กรมวิชาการเกษตร และกรมส่งเสริมการเกษตร ที่ให้การสนับสนุนการเสริมสร้างความร่วมมือด้านการค้า วิชาการและนวัตกรรม (ด้านเกษตร ปศุสัตว์ พืชสวน อุตสาหกรรมเกษตรและอาหาร) ระหว่างไทยและเนเธอร์แลนด์ด้วยดีมาโดยตลอด ตลอดจนการตอบรับเข้าร่วมงานพืชสวนโลก 2022 (EXPO 2022 Floriade Almere) ของประเทศไทย และการสนับสนุนภายใต้กรอบองค์การอาหารและเกษตรแห่งสหประชาชาติ (FAO)
นายนราพัฒน์ กล่าวว่า เนเธอร์แลนด์เป็นประเทศเกษตรกรรมที่มีเทคโนโลยีการเกษตรทันสมัย และเป็นประเทศผู้ส่งออกสินค้าเกษตรรายใหญ่ของโลก โดยที่ผ่านมาหน่วยงานของกระทรวงเกษตรและสหกรณ์มีความร่วมมือด้านการเกษตรหลากหลายรูปแบบกับหน่วยงานของเนเธอร์แลนด์ ซึ่งได้รับการประสานงานเป็นอย่างดีกับเจ้าหน้าที่สถานเอกอัครราชทูตฯ โดยความสัมพันธ์ระหว่างไทยและเนเธอร์แลนด์ (Thai – Dutch relations) จะครบ 418 ปีในปี 2565 จึงหวังว่าไทย-เนเธอร์แลนด์ จะสามารถหาข้อสรุปต่อการจัดทําบันทึกความเข้าใจ (MOU) ว่าด้วยความร่วมมือด้านการเกษตร และลงนามได้ในปีหน้า เพื่อที่จะพัฒนาความร่วมมือด้านการเกษตรในสาขาที่สนใจร่วมกันต่อไป
ทั้งนี้ มูลค่าการค้าสินค้าเกษตรไทย-เนเธอร์แลนด์ในปี 2563 มีมูลค่าการค้า 31,529 ล้านบาท หรือเท่ากับ 959.50 ล้านเหรียญสหรัฐ (1 USD = 32.86 บาท) โดยไทยมีการส่งออก 24,308 ล้านบาท (739.74 ล้านเหรียญสหรัฐ) ซึ่งสินค้าเกษตรส่งออกที่สําคัญของไทยไปยังเนเธอร์แลนด์ ได้แก่ 1) ผลิตภัณฑ์ไก่แปรรูปอื่น ๆ 3,534 ล้านบาท (14.5%) 2) เนื้อหรือส่วนอื่นของสัตว์ที่ป่นซึ่งบริโภคได้ 3,028 ล้านบาท (12.5%) 3) ถุงมืออื่น ๆ 1,562 ล้านบาท (6.4%) 4) ถุงมือใช้ในทางศัลยกรรม 1,453 ล้านบาท (6.0%) และ 5) นู้ดเดิลพร้อมปรุงอื่น ๆ 723 ล้านบาท (3.0%) และมีการนําเข้า 7,222 ล้านบาท (219.78 ล้านเหรียญสหรัฐ) โดยมีสินค้าเกษตรนําเข้าที่สําคัญของไทยจากเนเธอร์แลนด์ได้แก่ 1) มันฝรั่ง 554 ล้านบาท (7.7%) 2) อาหารสัตว์ที่มีสารอาหารครบถ้วนที่ใช้ในการเลี้ยงสัตว์อื่น ๆ 473 ล้านบาท (6.5%) 3) บรรจุภาชนะมีน้ําหนักรวมตั้งแต่ 20 กิโลกรัมขึ้นไป 374 ล้านบาท (5.2%) 4) พรีมิกซ์อาหารเสริมที่เป็นอาหารสัตว์และสารเติมแต่งอาหารสัตว์ 365 ล้านบาท (5.0%) และ 5) เนื้อสัตว์หรือส่วนอื่นของสัตว์ที่ป่นที่ทําเป็นเพลเลตกากมันสัตว์ที่เจียวน้ํามันออกแล้ว 257 ล้านบาท (3.6%)
รัฐบาลไทย-ข่าวทำเนียบรัฐบาล-การปรับปรุงรายละเอียดโครงการยิ่งใช้ยิ่งได้
วันอังคารที่ 20 กรกฎาคม 2564
การปรับปรุงรายละเอียดโครงการยิ่งใช้ยิ่งได้
คณะกรรมการกลั่นกรองการใช้จ่ายเงินกู้มีมติเห็นชอบการปรับปรุงรายละเอียดโครงการยิ่งใช้ยิ่งได้ เพื่อให้สอดคล้องกับมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบันและสถานการณ์การลงทะเบียนเข้าร่วมโครงการ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 20 กรกฎาคม 2564 รับทราบและอนุมัติตามผลการพิจารณาของคณะกรรมการกลั่นกรองการใช้จ่ายเงินกู้ (คณะกรรมการฯ)ในคราวประชุมครั้งที่ 24/2564 เมื่อวันที่ 13 กรกฎาคม 2564 และในคราวประชุมครั้งที่ 25/2564 เมื่อวันที่ 16 กรกฎาคม 2564 ซึ่งคณะกรรมการฯ ได้มีมติเห็นชอบการปรับปรุงรายละเอียดโครงการยิ่งใช้ยิ่งได้ เพื่อให้สอดคล้องกับมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบันและสถานการณ์การลงทะเบียนเข้าร่วมโครงการ ตามที่กระทรวงการคลังโดยสํานักงานเศรษฐกิจการคลังเสนอ ดังนี้
1. ขยายระยะเวลาการใช้จ่ายเพื่อซื้อสินค้าหรือรับบริการที่จะได้รับการสนับสนุนวงเงินสิทธิ e-Voucher จากเดิมระหว่างวันที่ 1 กรกฎาคม- 30 กันยายน 2564 เป็นระหว่างวันที่ 1 กรกฎาคม - 30 พฤศจิกายน 2564
2. เพิ่มวงเงินใช้จ่ายสูงสุดที่จะนํามาคํานวณสิทธิ e-Voucher ต่อวัน จากเดิมไม่เกิน 5,000 บาทต่อคนต่อวัน เป็นไม่เกิน 10,000 บาทต่อคนต่อวัน ตั้งแต่วันที่ 22 กรกฎาคม 2564 เป็นต้นไป ทั้งนี้ วงเงินใช้จ่ายสูงสุดที่จะนํามาคํานวณสิทธิ e-Voucher ไม่เกิน 5,000 บาทต่อคนต่อวัน สําหรับการใช้จ่ายตั้งแต่วันที่ 1 - 21 กรกฎาคม 2564 และไม่เกิน 10,000 บาทต่อคนต่อวัน สําหรับการใช้จ่ายตั้งแต่วันที่ 22 กรกฎาคม- 30 พฤศจิกายน 2564 โดยจะไม่มีผลในการคํานวณคืน e-Voucher ย้อนหลัง
3. ปรับลดจํานวนกลุ่มเป้าหมายผู้ได้รับสิทธิโครงการยิ่งใช้ยิ่งได้จากเดิม4 ล้านสิทธิเป็น 1.4 ล้านสิทธิ
โฆษกกระทรวงการคลังได้ให้ข้อมูลเพิ่มเติมว่า ณ วันที่ 19 กรกฎาคม 2564 โครงการยิ่งใช้ยิ่งได้มีผู้ได้รับสิทธิสะสมทั้งสิ้น 457,264 คน มีผู้ใช้สิทธิสะสม 51,873คน และมียอดใช้จ่ายสะสมรวมทั้งหมด 472 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 431.8 ล้านบาท และคิดเป็นมูลค่าสะสม e-Voucher ทั้งสิ้นกว่า 43.7 ล้านบาท ทั้งนี้ ประชาชนสามารถใช้จ่ายด้วย e-Voucher ในโครงการยิ่งใช้ยิ่งได้ ตั้งแต่วันที่ 7 สิงหาคม - 31 ธันวาคม 2564 โดยสามารถตรวจสอบร้านค้าที่เข้าร่วมโครงการได้ที่ www.ยิ่งใช้ยิ่งได้.com
สํานักงานเศรษฐกิจการคลัง  spend2get@fpo.go.th
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-“โฆษกศบศ.” เผย “บิ๊กตู่”สั่งเดินหน้าช่วยSMEs เต็มสูบ พ่วงเสริมสภาพคล่องสินเชื่อดอกเบี้ยต่ำไม่ต้องมีหลักประกัน ต่อลมหายใจให้โรงแรม-รีสอร์ต-เกสต์เฮาส์-เซอร์วิสอพาร์ตเมนท์
วันพฤหัสบดีที่ 24 มิถุนายน 2564
“โฆษกศบศ.” เผย “บิ๊กตู่”สั่งเดินหน้าช่วยSMEs เต็มสูบ พ่วงเสริมสภาพคล่องสินเชื่อดอกเบี้ยต่ําไม่ต้องมีหลักประกัน ต่อลมหายใจให้โรงแรม-รีสอร์ต-เกสต์เฮาส์-เซอร์วิสอพาร์ตเมนท์
“โฆษกศบศ.” เผย “บิ๊กตู่”สั่งเดินหน้าช่วยSMEs เต็มสูบ แจง “ออมสิน” พักหนี้ SMEs ท่องเที่ยวทั้งเงินต้นและดอก 6 เดือน พ่วงเสริมสภาพคล่องสินเชื่อดอกเบี้ยต่ําไม่ต้องมีหลักประกัน ต่อลมหายใจให้โรงแรม-รีสอร์ต-เกสต์เฮาส์-เซอร์วิสอพาร์ตเมนท์
นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ในฐานะโฆษกศูนย์บริหารสถานการณ์เศรษฐกิจจากผลกระทบจากการแพร่ระบาดของโควิด-19 (ศบศ.) กล่าวว่า สถานการณ์โควิด-19 ส่งผลกระทบต่อเศรษฐกิจอย่างมาก โดยเฉพาะSMEs ซึ่งพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ประชุมหารือนโยบายช่วยเหลือ SMEs โดยมีสภาหอการค้าไทย สภาอุตสาหกรรมแห่งประเทศไทย สมาคมธนาคารไทย และสมาพันธ์เอสเอ็มอีไทยเข้าร่วม ซึ่งที่ผ่านมารัฐบาลได้ออกมาตรการช่วยเหลือSMEsมาตลอด ไม่ว่าจะเป็นการเร่งรัดใช้จ่ายภาครัฐและการกระตุ้นการบริโภคภายในประเทศผ่านโครงการต่างๆ ทั้งนี้ รัฐบาลได้มอบหมายให้ธนาคารออมสินออกมาตรการช่วยเหลือธุรกิจท่องเที่ยว โดยเฉพาะผู้ประกอบการ SMEs ธุรกิจโรงแรม และที่พัก ซึ่งล่าสุดธนาคารออมสินออกมาตรการยกเว้นการชําระเงินต้นและดอกเบี้ยเป็นระยะเวลา 6 เดือน แก่ผู้ประกอบการ SMEs โรงแรม รีสอร์ต เกสต์เฮาส์ และเซอร์วิสอพาร์ตเมนท์ มีเป้าหมายเพื่อช่วยลดภาระค่าใช้จ่ายแก่ผู้ประกอบการ ให้สามารถประคับประคองธุรกิจจนกว่าสถานการณ์การแพร่ระบาดของ COVID-19 จะคลี่คลาย และกิจการกลับมา มีรายได้อีกครั้ง
นายธนกร กล่าวต่อว่า มาตรการยกเว้นการชําระเงินต้นและดอกเบี้ย ทําให้เงินงวดเป็นศูนย์ เป็นระยะเวลา 6 เดือน มีผลตั้งแต่งวดเดือนกรกฎาคม - เดือนธันวาคม 2564 โดยให้สิทธิ์แก่ผู้ประกอบการ SMEs ธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์ ที่มีวงเงินสินเชื่อรวมไม่เกิน 250 ล้านบาท และมีหนี้ค้างชําระไม่เกิน 90 วัน สามารถแจ้งความประสงค์เข้าร่วมมาตรการได้ตั้งแต่บัดนี้ ที่สาขาธนาคารออมสิน อย่างไรก็ตาม นอกเหนือจากความช่วยเหลือตามมาตรการลดภาระค่าใช้จ่ายแล้ว ที่ผ่านมาธนาคารออมสินได้จัดทํามาตรการเสริมสภาพคล่องโดยการให้สินเชื่อเงื่อนไขผ่อนปรนแก่ผู้ประกอบการ SMEs ธุรกิจท่องเที่ยว อีกหลายมาตรการ โดยปัจจุบันมี 2 มาตรการที่ยังคงเปิดรับลงทะเบียน ได้แก่ มาตรการสินเชื่อดอกเบี้ยต่ํา ไม่ต้องมีหลักทรัพย์ค้ําประกัน วงเงินให้กู้สูงสุดรายละ 500,000 บาท และมาตรการสินเชื่อ SMEs มีที่ มีเงิน สําหรับธุรกิจ ท่องเที่ยว ใช้ที่ดินเป็นหลักประกัน อัตราดอกเบี้ยปีแรก 0.1% วงเงินให้กู้สูงสุดสําหรับบุคคลธรรมดารายละไม่เกิน 10 ล้านบาท สําหรับนิติบุคคลรายละไม่เกิน 50 ล้านบาท ทั้งนี้ ผู้ประกอบการที่สนใจสามารถยื่นขอกู้ได้ โดยลงทะเบียนผ่านเว็บไซต์ธนาคารออมสิน www.gsb.or.th หรือติดต่อที่ธนาคารออมสินทุกสาขาทั่วประเทศ เชื่อว่าทุกมาตรการที่ออกมาจะสามารถช่วยผู้ประกอบการSMEsได้ในภาวะวิกฤติโควิด-19เพราะพล.อ.ประยุทธ์ไม่ทิ้งใครไว้ข้างหลังอย่างแน่นอน
........................
รัฐบาลไทย-ข่าวทำเนียบรัฐบาล-Cabinet approves Thailand-US Agreement on donation of COVID-19 vaccines
วันศุกร์ที่ 9 กรกฎาคม 2564
Cabinet approves Thailand-US Agreement on donation of COVID-19 vaccines
Cabinet approves Thailand-US Agreement on donation of COVID-19 vaccines
Government Spokesperson Anucha Burapachaisri disclosed that the cabinet, in its meeting on July 6, 2021, has made approval to an agreement with the USto accept the latter’s offeron donation ofCOVID-19vaccinesto Thailandas part of the country’s plan todonate80 million doses ofsurplus COVID-19 vaccines globally.
According to the Government Spokesperson,thesupply of COVID-19 vaccines reflects close and long-standing relations between Thailand and the US. Since the beginning of the outbreak, the US has provided assistance to Thailand throughCenters for Disease Control and Prevention(CDC)with the close collaborationwith Thai Ministry of Public Health.
With regard to the donation, concerned agencies, i.e., Ministry of Public Health and Ministry of Foreign Affairs, will collaborate with the US agencyfor immediate delivery of the vaccines, which are to bepromptlyallocated and distributed to the target groups.
On behalf of the Thai Government, the Government Spokesperson expressed appreciation for the assistance and continued cooperationofthe US and the US Embassy in Thailand.The Thai Government commits tomitigate thedisease spreadto the best of its ability, and lead Thailand out of the situation the soonest.
รัฐบาลไทย-ข่าวทำเนียบรัฐบาล-โฆษกรัฐบาลเชื่อมั่นในสัญญาณบวกหลังสายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต ขอบคุณทุกหน่วยงานที่ร่วมเดินหน้าทำงานแก้ไขปัญหาร่วมกัน
วันอังคารที่ 2 สิงหาคม 2565
โฆษกรัฐบาลเชื่อมั่นในสัญญาณบวกหลังสายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต ขอบคุณทุกหน่วยงานที่ร่วมเดินหน้าทํางานแก้ไขปัญหาร่วมกัน
โฆษกรัฐบาลเชื่อมั่นในสัญญาณบวกหลังสายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต ขอบคุณทุกหน่วยงานที่ร่วมเดินหน้าทํางานแก้ไขปัญหาร่วมกัน
วันนี้ (วันที่ 2 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ขอ ชื่นชมการทํางานของหน่วยงานที่เกี่ยวข้องที่สนับสนุนกิจกรรมเกี่ยวกับอุตสาหกรรมด้านการท่องเที่ยวอย่างต่อเนื่อง หลังรับทราบรายงานว่า สายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต วันละ 1 เที่ยวบิน เริ่มเที่ยวบินแรกวันที่ 30 ตุลาคม 2565
โฆษกประจําสํานักนายกรัฐมนตรีกล่าวว่า การเปิดขายบัตรโดยสารการบินเส้นทางตรง มอสโก-ภูเก็ต ของสายการบินแอโรฟลอต รัสเซีย จะเพิ่มโอกาส กระตุ้นการท่องเที่ยวระหว่างสองภูมิภาคให้กลับมามีชีวิตชีวาอีกครั้ง หลังจากหยุดบินไปเมื่อเดือน มีนาคม และนับเป็นโอกาสทางเศรษฐกิจที่สําคัญของไทย ทั้งนี้ จากข้อมูลของการท่องเที่ยวแห่งประเทศไทย (ททท.) เชื่อมั่นว่า การเปิดเที่ยวบินนี้ จะส่งผลดีต่อตลาดรัสเซียในช่วงหน้าหนาวที่โดยทั่วไปแล้วจะมีความต้องการเดินทางเข้าไทยจํานวนมาก และตั้งแต่ต้นปีจนถึงปัจจุบันมีนักท่องเที่ยวรัสเซียเข้าไทยแล้ว 76,739 คน ขณะที่ ททท. และผู้ประกอบการท่องเที่ยว ตั้งเป้าที่จะดึงดูดนักท่องเที่ยวให้ได้ 1 ล้านคน อย่างไรก็ดี ต่อสถานการณ์ความขัดแย้งระหว่างประเทศยังเป็นปัญหาสําคัญต่อการบินเส้นทางตรง เนื่องจากมีมาตรการคว่ําบาตรไม่ให้บริษัทประกันรับทําประกันภัยเครื่องบิน ซึ่งการบินไทยก็ติดประเด็นนี้ นอกจากนี้ ยังต้องเป็นเครื่องบินที่จดทะเบียนในรัสเซียเท่านั้น ทั้งนี้ เชื่อมั่นว่า เมื่อแอโรฟลอตเปิดเส้นทางได้ จะมีสายการบินอื่นๆ ดําเนินการตามมา
นายธนกรฯ กล่าวว่า จํานวนนักท่องเที่ยวต่างชาติที่เดินทางมาประเทศไทยในปีนี้อยู่ที่ 3.12 ล้านคนระหว่างวันที่ 1 มกราคม ถึง 26 กรกฎาคม 2565 ซึ่งเป็นตัวเลขที่น่าชื่นชม เกิดจากการวางนโยบายของรัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี และทํางานอย่างหนักของทุกหน่วยงานที่เกี่ยวข้อง และเจ้าหน้าที่ทุกคน ซึ่งก็ต้องขอขอบคุณทุกคนที่ร่วมกันทํางานแก้ไขปัญหานี้ไปด้วยกัน เชื่อมั่นว่าด้วยศักยภาพ เอกลักษณ์ ความเป็นไทย ยังเป็นที่สนใจของนักท่องเที่ยว ซึ่งจะส่งผลอย่างมีนัยสําคัญต่อการฟื้นฟูเศรษฐกิจของประเทศไทยอย่างแน่นอน
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับคุณภาพชีวิตให้กับประชาชน ตามนโยบายของรัฐมนตรีว่าการกระทรวงคมนาคม สร้างสะพานคอนกรีตเสริมเหล็กข้ามแม่น้ำน่าน จังหวัดพิจิตร
วันพุธที่ 27 เมษายน 2565
กรมทางหลวงชนบท ยกระดับคุณภาพชีวิตให้กับประชาชน ตามนโยบายของรัฐมนตรีว่าการกระทรวงคมนาคม สร้างสะพานคอนกรีตเสริมเหล็กข้ามแม่น้ําน่าน จังหวัดพิจิตร
ร่นระยะทาง 10 กิโลเมตร คืบหน้า 92% คาดแล้วเสร็จเดือนมิถุนายน 2565
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามแม่น้ําน่าน ตําบลฆะมัง อําเภอเมือง จังหวัดพิจิตร เพื่อเป็นการบรรเทาความเดือดร้อนให้กับประชาชน ประหยัดเวลาในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานมีความยาว 170 เมตร กว้าง 9 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็ก ยาว 410 เมตร กว้าง 6 เมตร รวมถึงติดตั้งไฟฟ้าแสงสว่างบนสะพาน ป้ายจราจร ตีเส้นผิวจราจร และวางท่อระบายน้ํา ปัจจุบันผลงานการก่อสร้างมีความคืบหน้าไปแล้วร้อยละ 92 คาดว่าจะก่อสร้างแล้วเสร็จในเดือนมิถุนายน 2565 เมื่อสะพานดังกล่าวก่อสร้างแล้วเสร็จจะช่วยร่นระยะทางได้ 10 กิโลเมตร และช่วยส่งเสริมการท่องเที่ยวเชิงพุทธศาสนาในพื้นที่ เนื่องจากโครงการตั้งอยู่บริเวณวัดฆะมัง ตําบลฆะมัง อําเภอเมือง จังหวัดพิจิตร ซึ่งเป็นวัดที่จําพรรษาของเกจิอาจารย์ชื่อดังในอดีตของจังหวัดพิจิตร ทําให้วัดฆะมังเป็นที่เลื่อมใสศรัทธาของผู้คนในพื้นที่และจังหวัดใกล้เคียงอีกด้วย
รัฐบาลไทย-ข่าวทำเนียบรัฐบาล-น่ายินดี! สิ่งทอไทยส่งออกไตรมาสแรก ปี 65 แรก ทะลุ 1.78 พันล้านเหรียญฯ รัฐเร่งส่งเสริม “OTOP PREMIUM” เพิ่มการส่งออกสู่ตลาดสากล
วันจันทร์ที่ 18 กรกฎาคม 2565
น่ายินดี! สิ่งทอไทยส่งออกไตรมาสแรก ปี 65 แรก ทะลุ 1.78 พันล้านเหรียญฯ รัฐเร่งส่งเสริม “OTOP PREMIUM” เพิ่มการส่งออกสู่ตลาดสากล
.....
กรมส่งเสริมอุตสาหกรรม เผยตัวเลขการส่งออกกลุ่มอุตสาหกรรมสิ่งทอและเครื่องนุ่งห่มไทยในไตรมาส 1 ประจําปี 2565 ที่มีมูลค่าถึง 1,784.2 ล้านดอลลาร์สหรัฐ ขยายตัว 13.7% เมื่อเทียบกับช่วงเดียวกันของปีก่อน นับเป็นโอกาสสําคัญ ในการเร่งกระตุ้นเศรษฐกิจ ควบคู่กับการสนับสนุนกลุ่มเศรษฐกิจฐานราก เพื่อยกระดับคุณภาพชีวิตประชาชนในชุมชนท้องถิ่น
.
พร้อมยกระดับผลิตภัณฑ์ชุมชน OTOP ให้เป็นสินค้าระดับพรีเมียม ภายใต้โครงการ “OTOP PREMIUM” ที่นําผลิตภัณฑ์ OTOP ที่ได้มาตรฐานระดับ 4 - 5 ดาว กว่า 300 ผลิตภัณฑ์ทั่วประเทศ เข้าสู่กระบวนการพัฒนาร่วมกับผู้เชี่ยวชาญ เพื่อให้ตอบโจทย์ผู้บริโภคและส่งออกสู่ระดับสากลต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ย้ำเสริมกำลังเข้าช่วย กทม.คุมเข้มแค้มป์คนงาน และให้เตรียมวัคซีนรับทหารใหม่เข้าหน่วย"
วันจันทร์ที่ 14 มิถุนายน 2564
"ย้ําเสริมกําลังเข้าช่วย กทม.คุมเข้มแค้มป์คนงาน และให้เตรียมวัคซีนรับทหารใหม่เข้าหน่วย"
12 มิ.ย.64 พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. หน่วยขึ้นตรงกระทรวงกลาโหม เหล่าทัพ และ ตร.
ณ ศาลาว่าการกลาโหม เพื่อติดตามการสนับสนุนรัฐบาลในการขับเคลื่อนแก้ปัญหาโควิด 19 และการช่วยเหลือประชาชน
ภาพรวม ตั้งแต่การแพร่ระบาดของโรคโควิด 19 ที่ผ่านมา กห.โดยทุกเหล่าทัพ ยังคงทํางานร่วมกับ สธ.และหน่วยงานต่างๆอย่างใกล้ชิด สนับสนุนการแก้ปัญหาเร่งด่วนและขับเคลื่อนบริหารจัดการรับมือกับการแพร่ระบาดของโรคอย่างต่อเนื่อง โดยจัดกําลังพล บุคลากรทางการแพทย์ ยานพาหนะและสิ่งอุปกรณ์ เสริมเพิ่มเข้าไปช่วยจัดตั้งและบริหารจัดการโรงพยาบาลสนามทั่วประเทศ การเคลื่อนย้ายผู้ป่วยกว่า 6,500 รายเข้ารับการรักษา การตรวจคัดกรองเชิงรุกและเก็บเชื้อในพื้นที่กลุ่มเสี่ยง การสนับสนุนจัดตั้ง บก.ควบคุมพื้นที่แพร่ระบาด เช่น แค้มป์คนงาน โรงงานและตลาดชุมชน การสนับสนุนจัดกําลังพลคัดกรองโรค ณ สนามบิน รวมทั้งกรมราชทัณฑ์แก้ปัญหาเรือนจําที่พบการติดเชื้อ การบริหารจัดการสถานกักควบคุมโรคแห่งรัฐ (15 SQ และ 142 ASQ ) การจัดรถครัวสนามประกอบอาหารช่วยเหลือประชาชนกว่า 300 ชุมชนในพื้นที่ที่พบติดเชื้อจํานวนมาก รวมทั้งการเข้าไปช่วยสนับสนุนพ่นยาฆ่าเชื้อในโรงเรียนก่อนเปิดเทอมกว่า 350 แห่งและสนับสนุนฉีดวัคซีนให้กับประชาชนไปพร้อมๆกันทั่วประเทศแล้วกว่า 24,000 คน
รมช.กห. ได้ย้ําว่า พล.อ.ประยุทธ์ จันทร์โอชา นรม.และรมว.กห. ได้ขอบคุณกําลังพลทุกเหล่าทัพที่สนับสนุนส่วนราชการต่างๆรับมือกับวิกฤตโควิด-19 และเข้าไปดูแลช่วยเหลือประชาชนที่ได้รับผลกระทบ โดยขอให้ดํารงความต่อเนื่องไปจนกว่าสถานการณ์จะปกติ พร้อมแสดงความห่วงใยทหารที่จะเข้าประจําการพร้อมกันทุกเหล่าทัพใน 1 ก.ค.64 โดยขอให้มีมาตรการควบคุมโรคในการฝึกและประสาน สธ.จัดหาวัคซีนรองรับทหารที่เข้าใหม่และครูฝึก ให้เพียงพอสําหรับเกิดภูมิคุ้มกันเป็นส่วนรวมในการปฏิบัติงานร่วมกัน
นอกจากนี้ พล.อ.ชัยชาญ’ ยังได้กําชับ ขอให้ทุกเหล่าทัพและตํารวจ เสริมกําลังเข้าไปสนับสนุน กรุงเทพมหานคร ตามที่ร้องขอ ในการควบคุมการแพร่ระบาดเป็นพื้นที่ทั้งใน กทม.และปริมณฑล ที่ยังพบกระจายในหลายคลัสเตอร์ โดยเฉพาะแคมป์คนงานที่มีกว่า 400 แห่ง ที่จําเป็นต้องจัดตั้งศูนย์ปฏิบัติการฉุกเฉิน ( EOC ) ควบคุมการปฏิบัติเข้มในพื้นที่ที่มีการแพร่ระบาด เพื่อจํากัดการเคลื่อนย้ายแรงงานเข้า-ออก และนําเข้าสู่การรักษาในระบบ พร้อมทั้งขอให้ดํารงความต่อเนื่องสนับสนุนการบริจาคโลหิตให้กับโรงพยาบาลต่างๆที่ยังพบการขาดแคลน เพื่อช่วยเหลือชีวิตผู้ป่วยรอการรักษาอีกจํานวนมาก
รัฐบาลไทย-ข่าวทำเนียบรัฐบาล-เปิดเที่ยวบินปฐมฤกษ์ “ซาอุดีอาระเบีย - ไทย” 28 ก.พ. นี้ เดินหน้าต่อยอดท่องเที่ยวไทย คาดปี 65 รายได้สะพัด 2 หมื่นล้าน
วันจันทร์ที่ 21 กุมภาพันธ์ 2565
เปิดเที่ยวบินปฐมฤกษ์ “ซาอุดีอาระเบีย - ไทย” 28 ก.พ. นี้ เดินหน้าต่อยอดท่องเที่ยวไทย คาดปี 65 รายได้สะพัด 2 หมื่นล้าน
.....
หลังจากที่นายกรัฐมนตรีเดินทางเยือนราชอาณาจักรซาอุดีอาระเบียอย่างเป็นทางการ เมื่อวันที่ 25 ม.ค. ที่ผ่านมานั้น ล่าสุด ความร่วมมือระหว่างทั้งสองประเทศ “ด้านการท่องเที่ยว” มีความคืบหน้าแล้ว
.
สายการบิน Saudi Arabian Airlines ประกาศเตรียมเปิดเที่ยวบินปฐมฤกษ์ บินตรงจากซาอุดีฯ - ไทย ในวันที่ 28 ก.พ. นี้
.
รัฐบาลไทยได้วางแผนนําผู้ประกอบการภาคเอกชนในอุตสาหกรรมท่องเที่ยวไทยเดินทางไปซาอุดีฯ ช่วงปลายเดือน มี.ค. 65 เพื่อนําเสนอสินค้าและบริการท่องเที่ยวไทย
.
คาดว่าแผนดังกล่าว จะสามารถดึงดูดนักท่องเที่ยวชาวซาอุดีฯ ให้เดินทางมาท่องเที่ยวไทยได้กว่า 2 แสนคน สร้างรายได้ประมาณ 20,000 ล้านบาท
.
นอกจากนี้ ยังเตรียมจัดทําร่างบันทึกความเข้าใจ (MOU) ว่าด้วยความร่วมมือด้านการท่องเที่ยว ระหว่างกระทรวงการท่องเที่ยวและกีฬาของไทย กับกระทรวงท่องเที่ยวของซาอุดีอาระเบีย เพื่อส่งเสริมการทําตลาดท่องเที่ยวแบบ 2 ทาง
.
พร้อมส่งเสริมให้ผู้แสวงบุญชาวไทยเดินทางท่องเที่ยวได้หลังประกอบพิธีแสวงบุญ ทั้งพิธีฮัจญ์ และพิธีอุมเราะห์ รวมถึงการขยายเวลาพํานักในประเทศซาอุดีฯ ให้แก่คนไทยที่ได้วีซ่าแสวงบุญ ขณะนี้อยู่ในขั้นตอนการส่งร่าง MOU ไปให้ทางซาอุดีฯ พิจารณา
.
ผลสําเร็จของการเปิดเที่ยวบินตรงระหว่างไทยและซาอุดีฯ นอกจากจะเสริมสร้างความสัมพันธ์ของทั้งสองประเทศให้แน่นแฟ้นยิ่งขึ้นแล้ว ยังเป็นกลไกสําคัญที่จะช่วยพัฒนาการท่องเที่ยวไทย และเพิ่มรายได้ให้ภาคอุตสาหกรรมท่องเที่ยวในอนาคต
.
อ่านเพิ่มเติม คลิกhttps://www.thaigov.go.th/news/contents/details/51739
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โทษหนัก! ร่างกฎหมาย “ป้องกันฟ้องปิดปาก” คุ้มครองผู้เปิดโปงคดีทุจริตและประพฤติมิชอบ
วันศุกร์ที่ 28 มกราคม 2565
โทษหนัก! ร่างกฎหมาย “ป้องกันฟ้องปิดปาก” คุ้มครองผู้เปิดโปงคดีทุจริตและประพฤติมิชอบ
.....
ครม. (24 ม.ค.65) อนุมัติหลักการร่าง พ.ร.บ.มาตรการป้องกันการฟ้องคดีปิดปากในความผิดฐานทุจริตต่อหน้าที่และประพฤติมิชอบ พ.ศ. ... เพื่อคุ้มครองประชาชนที่มีส่วนร่วมในการต่อต้านหรือเปิดโปงเกี่ยวกับการทุจริตและประพฤติมิชอบ โดยให้ผู้ที่ถูกฟ้องเนื่องจากแสดงความคิดเห็น ให้ถ้อยคํา แจ้งเบาะแสข้อมูล ทําคําร้องหรือคํากล่าวหา การกระทําที่เป็นความผิดฐานทุจริตต่อหน้าที่และประพฤติชอบ (คดีปิดปาก) มีสิทธิเรียกค่าเสียหายจากผู้ฟ้องคดีได้
.
หากผู้ฟ้องคดีปิดปากเป็นพนักงานของรัฐ ให้ถือว่าเป็นความผิดทางวินัยเป็นเหตุแห่งการถอดถอนออกจากตําแหน่ง และหากมีการนําความเท็จยื่นฟ้องต่อศาลเป็นคดีอาญา เพื่อต่อรองหรือข่มขู่ ให้ถือว่าเป็นความผิดฐานขัดขวางกระบวนการยุติธรรม มีโทษจําคุกไม่เกิน 10 ปี หรือปรับไม่เกิน 200,000 บาท หรือทั้งจําทั้งปรับ หากผู้กระทําเป็นพนักงานของรัฐ มีโทษเป็น 2 เท่าของที่กําหนด
.
อ่านเพิ่มเติม คลิก >>https://www.thaigov.go.th/news/contents/details/50834
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า เพื่อเพิ่มประสิทธิภาพการระบายน้ำ
วันพุธที่ 20 ตุลาคม 2564
รฟม. กําชับผู้รับจ้างขุดลอกท่อระบายน้ําและลํารางในแนวก่อสร้างรถไฟฟ้า เพื่อเพิ่มประสิทธิภาพการระบายน้ํา
โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) อย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามเฝ้าระวังพื้นที่ก่อสร้างรถไฟฟ้าตลอดแนวถนนรามคําแหง เพื่อบรรเทาปัญหาน้ําท่วมขังและเพิ่มประสิทธิภาพการระบายน้ํา โดยกําชับให้ผู้รับจ้างก่อสร้างงานโยธาทุกสัญญา ดําเนินการลอกท่อระบายน้ําและลํารางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ําให้ดีมากยิ่งขึ้น โดย กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน โครงการรถไฟฟ้าสายสีส้ม สัญญาที่ 2 ช่วงรามคําแหง 12 - หัวหมาก ได้ดําเนินการลอกท่อระบายน้ําถนนรามคําแหง บริเวณพื้นที่ก่อสร้างสถานีรามคําแหง 12 สถานีรามคําแหง สถานี กกท. และสถานีรามคําแหง 34 เพื่อป้องกันเศษวัสดุอุดตันในแนวก่อสร้างรถไฟฟ้า บรรเทาปัญหาน้ําท่วมขังบนถนรามคําแหง
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้าอย่างต่อเนื่องทุกๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ําเพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-ไอแบงก์แจงมาตรการช่วยเหลือลูกค้าที่ได้รับผลกระทบจากอุทกภัยปี 2564
วันอังคารที่ 5 ตุลาคม 2564
ไอแบงก์แจงมาตรการช่วยเหลือลูกค้าที่ได้รับผลกระทบจากอุทกภัยปี 2564
ไอแบงก์แจงรายละเอียดมาตรการช่วยเหลือลูกค้าสินเชื่อของธนาคาร ทั้งกลุ่มลูกค้าสินเชื่ออุปโภคบริโภคและสินเชื่อเพื่อธุรกิจที่ได้รับผลกระทบจากอุทกภัยปี 2564 ซึ่งได้ประกาศให้ลูกค้าที่ได้รับความเดือดร้อนยื่นความประสงค์รับความช่วยเหลือไปเมื่อสัปดาห์ที่ผ่านมา
ธนาคารอิสลามแห่งประเทศไทย (ไอแบงก์) แจงรายละเอียดมาตรการช่วยเหลือลูกค้าสินเชื่อของธนาคาร ทั้งกลุ่มลูกค้าสินเชื่ออุปโภคบริโภค และ สินเชื่อเพื่อธุรกิจ ที่ได้รับผลกระทบจากอุทกภัยปี 2564 ซึ่งธนาคารได้ประกาศให้ลูกค้าที่ได้รับความเดือดร้อนยื่นความประสงค์ขอรับความช่วยเหลือไปเมื่อสัปดาห์ที่ผ่านมา
โดยมาตรการช่วยเหลือลูกค้าที่ได้รับผลกระทบจากอุทกภัยปีนี้ ครอบคลุมทั้งลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกําหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดํารงชีพของลูกค้า โดยธนาคารจะพิจารณา พักชําระหนี้เงินต้นไม่เกิน 6 เดือน ให้ชําระเฉพาะกําไรตามอัตราที่กําหนดในสัญญาปัจจุบัน สามารถขยายระยะเวลาสัญญาออกไปไม่เกินระยะเวลาที่พักชําระ และยกเว้นค่าชดเชยผิดนัด (Late Charge) ที่เกิดขึ้นทั้งจํานวนจนถึงวันที่ปรับปรุงบัญชี
ลูกค้าที่ประสงค์ขอรับความช่วยเหลือ สามารถแจ้งความประสงค์ได้ที่สาขาที่ท่านใช้บริการ หรือ ติดต่อพนักงานการตลาดสินเชื่อ (RM) ตั้งแต่วันนี้ – 31 ตุลาคม 2564 สอบถามข้อมูลเพิ่มเติมได้ที่ iBank Call Center 1302
วิธีตรวจสอบพื้นที่ประสบอุทกภัย ปี 2564 ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do;jsessionid=142F64F78C1C3CBA1605E96098FA77C9#dataTable
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
รัฐบาลไทย-ข่าวทำเนียบรัฐบาล-ครม. ไฟเขียว หลักเกณฑ์ฯ UCEP ฉบับที่ 3 เพิ่มรายการยา 874 รายการ ครอบคลุมการรักษาโรคร่วมกับอาการเจ็บป่วยฉุกเฉิน
วันพฤหัสบดีที่ 16 ธันวาคม 2564
ครม. ไฟเขียว หลักเกณฑ์ฯ UCEP ฉบับที่ 3 เพิ่มรายการยา 874 รายการ ครอบคลุมการรักษาโรคร่วมกับอาการเจ็บป่วยฉุกเฉิน
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผย ครม. เห็นชอบหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต (ฉบับที่ 3)
.
โดยเป็นการปรับปรุงบัญชีและอัตราค่าใช้จ่ายแนบท้ายของหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต (UCEP) จากมติ ครม. เดิมเมื่อวันที่ 28 มี.ค. 60 และ 28 ส.ค. 61
.
ครั้งนี้เป็นการขอปรับปรุงครั้งที่ 2 และได้เพิ่มรายการในหมวดที่ 3 ค่ายาและสารอาหารทางเส้นเลือดจํานวน 874 รายการ เพื่อให้ครอบคลุมการรักษาโรคร่วมกับอาการเจ็บป่วยฉุกเฉิน เพราะที่ผ่านมาสถานพยาบาลไม่สามารถเบิกค่าใช้จ่ายบางรายการที่จําเป็นต้องใช้กับผู้ป่วยฉุกเฉินวิกฤตได้
.
สําหรับรายการยาที่เพิ่มมานั้น เป็นรายการยาที่อยู่ในบัญชีข้อมูลยาและรหัสยามาตรฐานของไทย เช่น CELEBREX บรรเทาอาการอักเสบและอาการปวดในโรคข้อกระดูกเสื่อมและข้ออักเสบรูมาตอยด์, DYNASTAT (SEARLE) ระงับอาการปวดหลังผ่าตัด เป็นต้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เปิดการฝึกอบรมหลักสูตรวิทยาการเกษตรระดับสูง (วกส.) รุ่นที่ 1
วันเสาร์ที่ 15 มกราคม 2565
กระทรวงเกษตรฯ เปิดการฝึกอบรมหลักสูตรวิทยาการเกษตรระดับสูง (วกส.) รุ่นที่ 1
กระทรวงเกษตรฯ เปิดการฝึกอบรมหลักสูตรวิทยาการเกษตรระดับสูง (วกส.) รุ่นที่ 1 มุ่งเป้าเพิ่ม GDP ภาคการเกษตร ไทย เร่งสร้างเครือข่ายผู้นําภาครัฐ เอกชน เกษตรกร และภาคประชาชน ยกระดับเศรษฐกิจการเกษตร ด้วยเทคโนโลยีสมัยใหม่
เมื่อวันที่14มกราคม2565กระทรวงเกษตรและสหกรณ์ด้วยพิธีเปิดการฝึกอบรมหลักสูตรวิทยาการเกษตรระดับสูง(วกส.)รุ่นที่1 (Agriculture and Cooperatives Executive Program : ACE)ณศูนย์น้ําอัจฉริยะกรมชลประทาน(สามเสน)โดยดร.จรัลธาดากรรณสูตองคมนตรีในพระบาทสมเด็จพระเจ้าอยู่หัวมหาวชิราลงกรณบดิทรเทพยวรางกูรเป็นประธานพิธีเปิดการอบรมและปาฐกถาพิเศษในหัวข้อ“กษัตริย์นักเกษตร”ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้ปาฐกถาพิเศษเปิดการฝึกอบรมหลักสูตรวิทยาการเกษตรระดับสูง(วกส.)รุ่นที่1และคุณธนินท์เจียรวนนท์ประธานอาวุโสเครือเจริญโภคภัณฑ์ปาฐกถาพิเศษVision from Leader:
ดร.ทองเปลวกองจันทร์ปลัดกระทรวงเกษตรและสหกรณ์กล่าวถึงวัตถุประสงค์การจัดหลักสูตรวกสที่เริ่มต้นจากการลงนามMOUบันทึกข้อตกลงความร่วมมือ3หน่วยงานได้แก่1.สํานักงานปลัดกระทรวงเกษตรและสหกรณ์2.มูลนิธิเกษตราธิการและ3.สํานักงานพัฒนาการวิจัยการเกษตร(องค์การมหาชน)และได้อธิบายถึงสาระสําคัญของหลักสูตรวกสที่ครอบคลุม6มิติการเรียนรู้ได้แก่1. Agriculture and Cooperatives Landscape 2. Agricultural Market Mechanisms 3. Technology and Innovation 4. Current Issues for Agriculture Development 5. Research for the Futureและ6. Leadership and Sustainability
พร้อมแสดงความยินดีกับผู้เข้ารับการฝึกอบรมวกสรุ่นที่1จํานวน96คน(เข้าร่วมอบรมแบบHybridทั้งOn SiteและOn Line )ภายใต้มาตรการป้องกันโควิด19อย่างเคร่งครัด
รัฐบาลไทย-ข่าวทำเนียบรัฐบาล-5 ธันวาคม 2564 พาพ่อขึ้นรถไฟฟ้า MRT ฟรีทั้ง 2 สาย
วันศุกร์ที่ 26 พฤศจิกายน 2564
5 ธันวาคม 2564 พาพ่อขึ้นรถไฟฟ้า MRT ฟรีทั้ง 2 สาย
...
การรถไฟฟ้าขนส่งมวลชนแห่งประเทศไทย (รฟม.) และ บริษัท ทางด่วนและรถไฟฟ้ากรุงเทพ จํากัด (มหาชน) หรือ BEM จัดกิจกรรม “5 ธันวา พาพ่อขึ้น MRT สายสีน้ําเงินและสายสีม่วงฟรี” เนื่องในวันพ่อแห่งชาติ 5 ธันวาคม 2564 และเป็นวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อส่งเสริมความสัมพันธ์ในครอบครัวในการเดินทางท่องเที่ยวด้วยรถไฟฟ้า พร้อมร่วมรณรงค์ประหยัดพลังงานด้วยการใช้ระบบขนส่งสาธารณะ
โดยคุณลูกพาคุณพ่อมาแสดงตัวและรับคูปองโดยสารรถไฟฟ้า MRT ฟรี ที่ห้องออกบัตรโดยสารรถไฟฟ้า MRT สายเฉลิมรัชมงคล (สายสีน้ําเงิน) และรถไฟฟ้า MRT สายฉลองรัชธรรม (สายสีม่วง) ตลอดระยะเวลาให้บริการ สําหรับคุณลูกชําระค่าโดยสารตามปกติ ทั้งนี้ ขอความร่วมมือผู้โดยสารปฏิบัติตามมาตรการป้องกันโควิด-19 ด้วยการสวมหน้ากากผ้าหรือหน้ากากอนามัยตลอดเวลา สแกน QR Code ไทยชนะ ที่ติดอยู่ในตู้โดยสารเพื่อเช็คอิน ให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการ หมั่นล้างมือด้วยแอลกอฮอล์ที่มีบริการภายในสถานี งดการพูดคุยภายในขบวนรถ และเว้นระยะห่างระหว่างบุคคลอื่นเมื่อใช้บริการระบบรถไฟฟ้า
สอบถามรายละเอียดเพิ่มเติมได้ที่ศูนย์บริการข้อมูลโทร. 0-2624-5200 หรือติดตามทางช่องทางต่างๆ ได้ที่เฟซบุ๊ก : MRT Bangkok Metro / ทวิตเตอร์: MRT Bangkok Metro / อินสตาแกรม: mrt_bangkok โมบายแอปพลิเคชัน : Bangkok MRT “เดินทางปลอดภัย สะดวก รวดเร็ว ด้วยรถไฟฟ้า MRT” และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-โฆษกรัฐบาล เผย กนอ. ร่วมภาคเอกชน เดินหน้าตามนโยบาย “นายกฯ” ยกระดับ “นิคมอุตสาหกรรมอุดรธานี” ให้เป็น Hub Logistic แห่งภูมิภาค ผลักดันไทยเป็นศูนย์กลางรับ-ส่งสินค้า สู่อาเซียนและจีน
วันเสาร์ที่ 11 ธันวาคม 2564
โฆษกรัฐบาล เผย กนอ. ร่วมภาคเอกชน เดินหน้าตามนโยบาย “นายกฯ” ยกระดับ “นิคมอุตสาหกรรมอุดรธานี” ให้เป็น Hub Logistic แห่งภูมิภาค  ผลักดันไทยเป็นศูนย์กลางรับ-ส่งสินค้า สู่อาเซียนและจีน
โฆษกรัฐบาล เผย กนอ. ร่วมภาคเอกชน เดินหน้าตามนโยบาย “นายกฯ” ยกระดับ “นิคมอุตสาหกรรมอุดรธานี” ให้เป็น Hub Logistic แห่งภูมิภาค  ผลักดันไทยเป็นศูนย์กลางรับ-ส่งสินค้า สู่อาเซียนและจีน
วันนี้ (11 ธ.ค. 2564 ) นายธนกร วังบุญคงชนะ โฆษกประจําสํานักนายกรัฐมนตรี เผย การนิคมอุตสาหกรรมแห่งประเทศไทย (กนอ.) เร่งยกระดับนิคมอุตสาหกรรม อุดรธานี ให้เป็นฮับโลจิสติกส์ (Hub Logistic) ของภูมิภาค โดยเป็นศูนย์กลางในการรับ/กระจายสินค้าในภาคอีสานไปสู่อาเซียนและประเทศจีน ตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในคราวเดินทางตรวจราชการ ณ จ.อุดรธานี เมื่อวันที่ 1 ธ.ค. ที่ผ่านมา ด้วยการขับเคลื่อนนิคมอุตสาหกรรม อุดรธานีให้มีความทันสมัยด้วยการใช้เทคโนโลยี และดึงดูดนักลุงทุน นักธุรกิจ จากต่างประเทศ ด้วยความร่วมมือระหว่างภาครัฐและภาคเอกชน ส่งเสริมการสร้างนิคมอุตสาหกรรมที่เป็นมิตรต่อสิ่งแวดล้อม ตอบสนองต่อนโยบายเศรษฐกิจ BCG ของรัฐบาล โดยมีเป้าหมายให้นิคมอุตสาหกรรมอุดรธานีเป็นนิคมอุตสาหกรรมสีเขียวแห่งแรกในภาคตะวันออกเฉียงเหนือด้วย
โฆษกประจําสํานักนายกรัฐมนตรี กล่าวว่า นายกรัฐมนตรีได้มีนโยบายส่งเสริมให้แต่ละภูมิภาคมีนิคมอุตสาหกรรมเป็นของตนเอง เพื่อเป็นศูนย์กลางในการรับและขนส่งสินค้า โดยนิคมอุตสาหกรรมอุดรธานี จะกลายเป็นศูนย์กลางการขนส่งสินค้าทางราง และโลจิสติกส์ของอนุภูมิภาคลุ่มแม่น้ําโขง ช่วยอํานวยความสะดวกและลดต้นทุนการขนส่งให้กับลูกค้าในนิคมอุตสาหกรรมอุดรธานีและลูกค้าทั่วไป ที่ต้องการขนส่งสินค้าไปยังประเทศในกลุ่ม CLMV และจีนตอนใต้ รวมถึงการขนส่งสินค้าทางรางไปยังท่าเรือแหลมฉบัง และพื้นที่เขตเศรษฐกิจพิเศษภาคตะวันออก (EEC) ทั้งนี้ คาดว่าภายในปี 2568 อุดรธานีจะมีเครือข่ายการคมนาคมขนส่งที่ทรงประสิทธิภาพ ทั้งรถไฟความเร็วสูงจากกรุงเทพฯ-โคราช-หนองคาย-เวียงจันทน์-คุนหมิง และรถไฟทางคู่ซึ่งจะช่วยยกระดับการให้บริการขนส่งสินค้าทางรางของประเทศ ช่วยเพิ่มความแน่นอน และลดเวลาการขนส่งได้ถึงร้อยละ 30 แต่ต้นทุนถูกกว่า 2 เท่า รวมทั้งยังสามารถเชื่อมต่อไปยังท่าเรือกรุงเทพฯ และท่าเรือแหลมฉบังอืกด้วย
นายธนกร กล่าวอีกว่า เพื่อให้เป็นไปตามนโยบายของนายกรัฐมนตรีที่ต้องการสนับสนุนให้ผู้ประกอบการรายย่อยสามารถเข้าถึงโอกาสในการประกอบธุรกิจ นิคมอุตสาหกรรมอุดรธานีมีแผนพัฒนาก่อสร้างโรงงานขนาดเล็ก (Micro Factory) เพื่อสนับสนุนให้กลุ่มธุรกิจ SMEs เช่าประกอบกิจการ ต่อยอดธุรกิจและยกระดับขีดความสามารถในการแข่งขัน รวมทั้งมีสํานักงานบริการเบ็ดเสร็จครบวงจร (One Stop Services : OSS) ให้บริการอนุมัติ อนุญาต ในการประกอบกิจการแบบครบวงจร
การเดินหน้านิคมอุตสาหกรรมในภูมิภาค ยังเป็นหนึ่งในแผนงานของรัฐบาล ตามเจตนารมย์ของนายกรัฐมนตรีที่ต้องการเห็นการกระจายความเจริญและประโยชน์ทางเศรษฐกิจสู่ภูมิภาคทั่วประเทศ ด้วย
รัฐบาลไทย-ข่าวทำเนียบรัฐบาล-“อนุทิน” เผยแรงงานไทยกลับจากยูเครน 38 ราย ตรวจพบโควิด 3 ราย ดูแลรักษาแล้ว
วันพุธที่ 2 มีนาคม 2565
“อนุทิน” เผยแรงงานไทยกลับจากยูเครน 38 ราย ตรวจพบโควิด 3 ราย ดูแลรักษาแล้ว
รองนายกรัฐมนตรีและรัฐมนตรีว่าการกระทรวงสาธารณสุข เผย แรงงานไทยกลับจากยูเครนแล้ว 38 คน จัด Quarantine Center สถาบันบําราศนราดูร ดูแลกักตัวแบบ 7+3 พร้อมตรวจ RT-PCR หาเชื้อโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผย แรงงานไทยกลับจากยูเครนแล้ว 38 คน จัดQuarantine Center สถาบันบําราศนราดูร ดูแลกักตัวแบบ 7+3 พร้อมตรวจ RT-PCR หาเชื้อโควิด 19 เบื้องต้นพบติดเชื้อ 3 คน เป็นกลุ่มสีเขียว ไม่มีอาการป่วย นําเข้าสู่ระบบการรักษาแล้ว เตรียมฉีดวัคซีนเข็ม 3 หลังกักตัวครบก่อนกลับภูมิลําเนา
วันนี้ (2 มีนาคม 2565) ที่สถาบันบําราศนราดูร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข และ นพ.โอภาส การย์กวินพงศ์ อธิบดีกรมควบคุมโรค ตรวจเยี่ยมให้กําลังใจแรงงานไทยที่เดินทางกลับจากประเทศยูเครน ซึ่งกําลังมีสถานการณ์สู้รบ โดยให้เข้ารับการดูแลที่ศูนย์กักตัว (Quarantine Center) สถาบันบําราศนราดูร
นายอนุทินให้สัมภาษณ์ว่า นายกรัฐมนตรีมีนโยบายและข้อสั่งการให้ช่วยเหลือแรงงานไทยในประเทศยูเครนกลับสู่มาตุภูมิโดยเร็วที่สุด ซึ่งทราบมาว่า มีแรงงานไทยทํางานอยู่ในยูเครน 139 คน ชุดแรกเดินทางกลับมาถึงแล้ว 38 คน และช่วงบ่ายจะมาอีก 58 คน รวม 96 คน ส่วนที่เหลือจะทยอยเดินทางกลับมาครบภายใน 1-2 วันนี้ซึ่งเป็นการเดินทางกลับในสถานการณ์เร่งด่วน จึงไม่สามารถลงทะเบียนThailand Pass หรือเข้าระบบ Test &Go ได้กระทรวงสาธารณสุขจึงจัดศูนย์กักตัวที่สถาบันบําราศนราดูรให้การดูแล โดยตรวจหาเชื้อด้วยวิธีRT-PCR พบเชื้อเพียง 3 คน เป็นกลุ่มสีเขียว คือ ไม่มีอาการ ได้ให้การดูแลรักษาตามแนวทางของกรมการแพทย์ต่อไป
สําหรับแรงงานที่ไม่ติดเชื้อจะให้กักตัวเฝ้าระวังอาการตามแนวทาง 7+3 โดยมีการตรวจATK ในวันที่ 5 หากผลเป็นลบ เมื่อครบวันที่ 7 สามารถเลือกที่จะอยู่สังเกตอาการต่อ หรือเดินทางกลับภูมิลําเนาแล้วเฝ้าระวังสังเกตอาการที่บ้านอีก 3 วันได้ และระหว่างกักตัวหากมีอาการป่วยสามารถแจ้งได้ทันทีผ่านระบบหมอชนะ นอกจากนี้ จากการสอบถามแรงงานไทยในยูเครนได้รับวัคซีนโควิด 19 มาแล้ว 2 เข็ม ดังนั้น ก่อนกลับภูมิลําเนา
จะมีการฉีดวัคซีนเข็ม 3 ให้ด้วยเพื่อเพิ่มภูมิคุ้มกันตามแนวทางของกระทรวงสาธารณสุข และเมื่อกลับถึงภูมิลําเนา สํานักงานสาธารณสุขจังหวัดจะร่วมกับหน่วยงานของกระทรวงแรงงานติดตามดูแลช่วยเหลือต่อเนื่อง สําหรับเรื่องสภาพจิตใจ จากการสอบถามทุกคนมีขวัญกําลังใจดีและดีใจที่ได้กลับมาเมืองไทย
************************************* 2 มีนาคม 2565
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” รายงาน ครม. ทราบ 1 ก.พ. นี้ เริ่มเดินหน้าโครงการให้สิทธิผู้ป่วยโรคไตที่ใช้สิทธิบัตรทองเลือกฟอกเลือดด้วยเครื่องไตเทียมฟรีทุกกรณี
วันอังคารที่ 1 กุมภาพันธ์ 2565
รองนายกรัฐมนตรี “อนุทิน” รายงาน ครม. ทราบ 1 ก.พ. นี้ เริ่มเดินหน้าโครงการให้สิทธิผู้ป่วยโรคไตที่ใช้สิทธิบัตรทองเลือกฟอกเลือดด้วยเครื่องไตเทียมฟรีทุกกรณี
รองนายกรัฐมนตรี “อนุทิน” รายงาน ครม. ทราบ 1 ก.พ. นี้ เริ่มเดินหน้าโครงการให้สิทธิผู้ป่วยโรคไตที่ใช้สิทธิบัตรทองเลือกฟอกเลือดด้วยเครื่องไตเทียมฟรีทุกกรณี
วันที่ 1 ก.พ. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รายงานให้ที่ประชุมคณะรัฐมนตรี (ครม.) ทราบถึงความคืบหน้าการให้สิทธิผู้ป่วยโรคไตที่ใช้สิทธิบัตรทองสามารถเลือกฟอกเลือดด้วยเครื่องไตเทียมฟรีในทุกกรณี โดยจะเริ่มการให้สิทธิตั้งแต่วันที่ 1 ก.พ. 2565 นี้เป็นต้นไป
ทั้งนี้ การดําเนินการดังกล่าว ก็เพื่อเป็นการเพื่อลดภาระประชาชน เนื่องจากปัจจุบันมีผู้ป่วยไตในระบบบัตรทองอยู่ 63,694 คน ทั่วประเทศไทย ซึ่งเดิมตามขั้นตอนการรักษาจะเริ่มการรักษาด้วยการล้างไตทางช่องท้อง และจะเข้ารับการฟอกเลือดผ่านเครื่องไตเทียม เมื่อผู้ป่วยมีสภาพร่างกายและมีเงื่อนไขเป็นไปตามที่กําหนด
อย่างไรก็ตาม ที่ผ่านมาก็มีผู้ป่วยจํานวนกว่า 6,500 คน ที่ไม่เข้าเงื่อนไขแต่ต้องการใช้วิธีล้างไตด้วยการฟอกเลือด ต้องชําระค่าใช้จ่ายเองครั้งละ 1,500 บาท ซึ่งนับเป็นภาระค่าใช้จ่ายที่ถึงขั้นสุ่มเสี่ยงต่อภาวะล้มละลายจากการรักษาพยาบาล ดังนั้น รัฐบาล โดยกระทรวงสาธารณสุข จึงเข้ามาแก้ปัญหาด้วยนโยบายล้างไตรฟรีทุกกรณี ทั้งวิธีล้างไตทางช่องท้อง และฟอกเลือดด้วยเครื่องไตเทียม
น.ส.ไตรศุลี กล่าวว่า รองนายกรัฐมนตรีได้รายงานต่อ ครม. ว่า การดําเนินการเลือกวิธีรักษาจะพิจารณาโดยทีมแพทย์ผู้เชี่ยวชาญในสถานพยาบาลเครือข่ายกระทรวงสาธารณสุข ที่มีความพร้อมจํานวนกว่า 663 แห่งทั่วประเทศ ซึ่งเป็นการเดินหน้านโยบายที่ยึดประชาชนเป็นศูนย์กลางและตัดสินร่วมกับแพทย์ประเมินเลือกการรักษาที่ดีที่สุดและเหมาะสมที่สุดกับผู้ป่วยไตแต่ละราย ขยายทางเลือกด้านการบริการให้ประชาชนอย่างมีประสิทธิภาพ และปลอดภัยมากที่สุด
นอกจากนี้ กระทรวงสาธารณสุขได้วางแผน สนับสนุน มาตรการป้องกันและชะลอความเสื่อมไตให้เข้าสู่โรคไตเรื้อรังระยะสุดท้ายให้น้อยที่สุด พร้อมกับบูรณาการทุกหน่วยงาน สนับสนุนนโยบาย ยกระดับงานดูแลประชาชน ทั้งได้เพิ่มจํานวนหน่วยบริการฟอกเลือดและการเพิ่มบุคลากรที่เกี่ยวข้องในระบบ เพื่อให้สอดคล้องกับจํานวนผู้ป่วยในอนาคต คุณภาพชีวิตที่ดีของผู้ป่วยไต
“การให้สิทธิผู้ป่วยโรคไตที่ใช้สิทธิบัตรทองสามารถเลือกฟอกเลือดด้วยเครื่องไตเทียมฟรีในทุกกรณีนี้ นับเป็นมิติใหม่การให้บริการแก่ประชาชนของรัฐบาลโดยกระทรวงสาธารณสุข ที่มุ่งมั่น ที่จะช่วยเหลือในการลดภาระค่าใช้จ่าย และยกระดับระบบสาธารณสุข เพื่อพัฒนาคุณภาพชีวิตของประชาชน ยํ้าจุดเด่นของประเทศไทย ที่เป็นประเทศซึ่งมีระบบสาธารณสุขดีเยี่ยมเป็นที่ยอมรับในระดับโลก” น.ส.ไตรศุลี กล่าว